Your fault (ფილმი)

შენი ბრალია  () — 2024 წლის ესპანური რომანტიული დრამა. რეჟისორი — დომინგო გონსალესი, დაფუძნებული მერსედეს რონის სერიაზე „Culpables“, სადაც მთავარ როლებს ასრულებენ ნიკოლ უოლესი და გაბრიელ გევარა. „შენი ბრალია“ ფილმი „ჩემი ბრალიას“ გაგრძელებაა.

სიუჟეტი
ნიკისა და ნოას ურთიერთობა ისევ მტკიცე ჩანს,მიუხედავად მათი მშობლების მცდელობის, რომ დააშორონ ისინი.ნიკი მზადაა გააძლიეროს თავისი ურთიერთობა ნოასთან და დაუმტკიცოს მას რომ ის ძველი ნიკი აღარაა,ის ნიკი რომელსაც ჩხუბები, გოგონები და რბოლები უყვარდა.
ნიკი მამამისის იურიდიულ ფირმაში მიმზიდველ კოლეგასთან, სოფიასთან ერთად იწყებს მუშაობას, ნოა კი კოლეჯში მიდის, სადაც ის ბრაიართან ერთად იწყებს ცხოვრებას. ბრაიარი — მხიარულ გოგონა, ღიმილის მიღმა ბნელ საიდუმლოს მალავს. მოულოდნელად, ნიკს თავისი მეგობარი, ლაიონი, წარსულ ცხოვრებაში აბრუნებს.

როლებში
 ნიკოლ უოლესი როგორც ნოა.
 გაბრიელ გევარა როგორც ნიკი.
 მარტა ჰაზასი როგორც რაფაელა.
 ივან სანჩესი როგორც ულიამი.
 ვიქტორ ვარონა როგორც ლაიონი.
 ევა რუისი როგორც ჯენა.
 გოია ტოლედო როგორც ანაბელი.
 გაბრიელა ანდრადა როგორც სოფია.
 დანიელა კასასი როგორც მეგი.
 ალექს ბეხარი როგორც ბრაიარი.
 ხავიერ მორგადე როგორც მაიკლი.
 ფელიპე ლონდიონიო როგორც ლუკა.
 ხაიმე ორდონესი როგორც ესტებანი.

წარმოება
„შენი ბრალია“, „ჩემი ბრალიას“ გაგრძელება, მესამე ნაწილთან, „ჩვენი ბრალია“-სთან ერთად გადაიღეს. ერთობლივი გადაღებები 2024 წლის თებერვალში მადრიდში დასრულდა. 

გამოშვება
ფილმის პრემიერა გაიმართა მადრიდში, „Palacio Vistalegre Arena“-ში, 2024 წლის 18 დეკემბერს, 4,000 ფანის წინაშე.
ის გახდა ხელმისაწვდომი „Amazon Prime Video“-ზე 2024 წლის 27 დეკემბერს.

მიღება
მიმოხილვების აგრეგატორის ვებსაიტ „Rotten Tomatoes“-ზე, 10 კრიტიკოსის შეფასებიდან მხოლოდ 20% არის დადებითი, ხოლო ფილმის საშუალო რეიტინგი შეადგენს 4.2/10-ს.

The Guardian-ის კრიტიკოსმა პიტერ ბრედშოუმ ფილმს 5-იდან 1 ვარსკვლავი მიანიჭა და მოიხსენია იგი როგორც „გონების გამანადგურებლად უცნაური და ხისტი როლებით შესრულებული რომანტიკული დრამა“.

ign.com-ის წარმომადგენელმა ალეხანდრო მორილასმა ფილმს 6 ქულა მიანიჭა და აღიარა, რომ მიუხედავად იმისა, რომ „ზრდასრულთა და ვინტაჟური“ თვალსაზრისით „ჩვენ ფილმს მხოლოდ საშინელებათა და მომხიბვლელობის ავადმყოფური ნაზავით შეგვიძლია შევხედოთ“, ის „მაინც ძალიან სახალისოა“.

„Cinemanía“-ის წარმომადგენელმა პაულა პარდო ლუზმა ფილმს 5-დან 3 ვარსკვლავი მისცა და დაწერა, რომ ის „ასრულებს თავის დანიშნულებას, რადგან ძალიან ართობს მაყურებელს და გაიძულებს დაინტერესდე, რა მოხდება საგის მესამე და ბოლო ნაწილში“.

„შენი ბრალია“ იმ დროისთვის Prime Video-ზე ყველაზე მასშტაბური არაინგლისურენოვანი საერთაშორისო (ფილმის წარმოშობის ქვეყანაში მაყურებლის მოშორებით) ორიგინალური გამოშვება გახდა.

გაგრძელება
სერიის მესამე და ბოლო ნაწილი , „ჩვენი ბრალია“ გამოვიდა 2025 წლის 16 ოქტომბერს.

რესურსები ინტერნეტში


სქოლიო

კატეგორია:2024 წლის ფილმები
კატეგორია:ესპანური ფილმები
კატეგორია:ფილმები
კატეგორია:მსახიობები
კატეგორია:ესპანელი მსახიობები
კატეგორია:მსახიობი ქალები
კატეგორია:მსახიობები ეროვნების მიხედვით
კატეგორია:მსახიობები კონტინენტის მიხედვით
კატეგორია:მსახიობები საუკუნისა და ქვეყნის მიხედვით